**Утвърждавам: (П)**

 **комодор проф. д.в.н Боян Медникаров - Началник**

# ИНФОРМАЦИЯ КЪМ ОБЯВА ЗА СЪБИРАНЕ НА ОФЕРТИ ЗА ДОСТАВКА НА МОРСКИ СИСТЕМИ ЗА КОМУНИКАЦИЯ

**I. ОБЕКТ, ПРЕДМЕТ И КРАТКО ОПИСАНИЕ НА ПОРЪЧКАТА.**

**1.** Обекта на поръчката е доставка с предмет: **„Доставка на морски системи за комуникация”.**

**2.** Кратко описание и обхват на поръчката:

**2.1.** Обхватът на поръчката е доставка на 10 броя мобилни морски системи за комуникация и 10 броя стационарни морски системи за комуникация в едно с услуга за гаранционно обслужване.

**2.2.** Предназначението на оборудването е за осъществяване на гласова комуникация между стационарни и мобилни морски потребители.

**2.3.** Обществената поръчка е необходима за изпълнение на проект по програма BG02 „Интегрирано управление на морските и вътрешните води”, съфинансирана от Финансовия Механизъм на Европейското Икономическо Пространство (ФМ на ЕИП) 2009-2014г. Договор за безвъзмездна финансова помощ (БФП) Д-33-62/13.07.2015 „Интегрирана информационна система за поддръжка управлението на бреговата зона”. Основната цел на проекта е създаване на интегрирана информационна система за добиване, обработване и анализ на различни видове информация, предоставена от собствени технически системи и/или от вече съществуващи такива в интерес на повишаване ефективността на управление на българските крайбрежни зони.

# II. ТЕХНИЧЕСКИ СПЕЦИФИКАЦИИ И ИЗИСКВАНИЯ

Конкретните параметри, обем и специфични изисквания към изпълнението са подробно и детайлно изложени в техническата спецификация.

Всеки участник може да предложи стоки с характеристики, стандарти, спецификация, техническо одобрение или друга техническа референция, показатели и параметри, съгласно настоящата Техническата спецификация, както и такива които са еквивалентни или по-добри на посочените от Възложителя.

Референциите към търговски марки/стандарти и други в настоящата Техническа спецификация следва да се разбират за посочените или еквивалентни.

Посочените характеристики и брой на активите в настоящата Техническа спецификация са минимални като изисквания на Възложителя. Участникът по своя преценка може да предложи в своята оферта по‐добри характеристики от описаното в настоящата Техническа спецификация. За по‐добри характеристики се считат тези, които имат параметри над минималните изисквания на Възложителя.

Изпълнителят следва да достави морски системи за комуникация, които да отговарят на следните минимални технически характеристики и функционални възможности и да включват:

**1. Мобилна морска система за комуникация – 10 броя:**

* Честотен диапазон:
* на предаване: от 156,000 MHz до 161,450 MHz включително
* на приемане: от 156,000 MHz до 163,425 MHz включително
* Използваеми групи канали - съгласно Международен морски стандарт за разпределение на честотните канали
* Режим на излъчване - 16K0G3E (честотна модулация - FM)
* Захранващо напрежение - номинално 3,7 V (постоянен ток)
* Температурен работен диапазон - от –15⁰C до +55⁰C
* Съпротивление на антенния изход - 50 ohms
* Приложим IP стандарт за водоустойчивост - IPX7
* Да има възможност за включване на допълнителен комбиниран микрофон с говорител
* Да има възможност за зареждане на батерията чрез използване на USB зарядно устройство и USB компютърен порт
* Да притежава положителна плавучест
* Да притежава сигнална светлина
* Чувствителност на приемника на системата: минимум -6dBμ
* Изисквания към предавателя на системата:
* Изходна мощност - да има възможност за превключване на изходната мощност на 5W (вата) и на 1W (ват)
* Максимално отклонение на честотата - ±5.0 kHz
* Стабилност на честотата - ±1.5 kHz

**2. Стационарна морска система за комуникация – 10 броя:**

* Приложим IP стандарт за водоустойчивост – да отговаря на стандарти IPX6 и IPX7
* Използваеми групи канали - съгласно Международен морски стандарт за разпределение на честотните канали
* Работен температурен диапазон – от -20°C до +60°C
* Влажност - до 95%
* Електрически спецификации:
* Комуникационен порт за предаване на данни от тип NMEA0183 (минимум версия 4.01) и/или NMEA2000 (минимум версия 3.0)
* Номинално напрежение – 12 V (постоянен ток)
* Работно напрежение – от 9V (постоянен ток) до16V (постоянен ток)
* Изисквания към за предавателя на системата:
* Честотен диапазон – от 156.000 MHz до 157.425 MHz
* Стабилност на честотата - ±1.5 ppm
* Изходна мощност - да има възможност за превключване на изходната мощност на 25W (вата) и на 1W (ват)
* Съпротивление на антенния изход - 50 ohms
* Данни за Приемника:
* Тип на приемника - суперхетеродинен с двойно преобразуване
* Честотен диапазон – от 156.000 MHz до 157.425 MHz
* Чувствителност – отдалечена: 119 dBm (0.25uV)@12 dB, локална: 110 dBm (0.7uV)@12 dB
* Говорители:
* Изходяща мощност на вградения говорител в стационарната станция – 2,5W (8Ω)
* Изходяща мощност на външен говорител - 5W (4Ω) или 2.5W (8Ω)
* Спецификации на вградения GPS приемник
* Брой канали – 72
* Време за определяне на местоположението при „Студен старт” – по-малко от 2 минути
* Чувствителност: -167 dBm (Tracking) и -148 dBm (Acquisition)
* Съвместимост със следните глобални спътникови радио-навигационни системи (GNSS): GPS (Global Positioning System); GLONASS; BeiDou
* Съвместимост със следните космически базирани системи за осигуряване на данни за корекции (SBAS): WAAS (Wide Area Augmentation System); EGNOS (European Geostationary Navigation Overlay Service); MSAS (MTSAT Satellite Augmentation System)
* Работни честоти - GPS L1 C/A, GLONASS L10F, Beidou B1
* Да има възможност за обновяване на данните за местоположението 10 пъти в секунда
* Точност на позициониране:
	+ без използване на SBAS, точност ≤ 15 метра при 95% от времето
	+ при използване на SBAS, точност < 5 метра при 95% от времето

**Общи изисквания към доставката:**

1. Доставените активи трябва да бъдат оригинални, нови, неупотребявани.

2. Високо качество на предложените активи, отговарящи на изискванията на БДС, ISO, CE декларация или други еквивалентни стандарти.

3. Доставените активи трябва да бъдат предадени в работещ вид.

4. Активите – предмет на поръчката трябва да бъдат доставени със собствен транспорт.

5. Активите трябва да се доставени в оригинална опаковка с ненарушена цялост.

6. Окончателният резултат от изпълнението на поръчката, както и цялата първична и междинна документация и носители на информация са собственост на Възложителя, който определя мястото и начина на съхраняването й.

7. Срокът за изпълнение на гаранционните условия е минимум 12 (дванадесет) месеца, считано от датата на приемо-предавателения протокол удостоверяващ приемането на доставката без забележки.

При възникнал проблем, изискваните от Възложителя срокове, са както следва:

* за реакция – 24 (двадесет и четири) часа от уведомяването за възникнал проблем;
* за отстраняване на проблем – до 5 (пет) работни дни.

8. В случай, че се установи скрит недостатък, повреда, дефект или проблем (за които Изпълнителят е бил уведомен) в рамките на гаранционния срок, Изпълнителят е длъжен да ги отстрани или замени некачествения компонент на актива с нов със същите или по-добри технически параметри, ако недостатъкът го прави негоден за използване по предназначение. Всички разходи по замяната са за сметка на Изпълнителят.

9. В случай на причиняване на вреда на Възложителя поради причина, дължаща се на доставен некачествен компонент от актив (като отклонението от качеството е констатирано при употребата), Изпълнителят се задължава за своя сметка да възстанови причинената вреда.

10. Срокът за изпълнение на доставката е до 30 (тридесет) календарни дни, считано от датата на сключване на договора, но не по-късно от 30.11.2016г.

**Приемане на изпълнение:**

За приемане на изпълнението на доставката се подписва двустранен приемо‐предавателен протокол удостоверяващ приемането на доставката, както и съответствието на пълното, качествено и в срок изпълнение на изискванията на Възложителя.

Плащането на доставката се извършва в срок до 30 (тридесет) дни еднократно по банков път въз основа на двустранно подписания приемо‐предвателен протокол посочен по‐горе и след представяне на оригинална фактура притежаваща всички реквизити съгласно Закона за счетоводството.

Срокът за извършване на плащане започва да тече от датата на последния представен горепосочен документ.

Изпълнението на доставката може да не бъде прието изцяло, когато са налице некачествено и/или лошо изпълнение на отделни задължения по договора от страна на Изпълнителя. В случаите, когато Възложителят установи скрити недостатъци и дефекти на доставената и приета техника/оборудване, той има право да иска от Изпълнителя да бъде съставен констативен протокол. В този случай Изпълнителят е длъжен да замени за своя сметка некачествената техника/оборудване с качествена такава, в срок определен в този протокол.

Възложителят дължи плащане само за действително изпълнените и приети доставки.

В случай на сключени договори с подизпълнители се представят документите по чл.66, ал.4‐ал.9 от ЗОП.

**III. КРИТЕРИИ ЗА ПОДБОР**

**1.** При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**2.** Когато участник е чуждестранно лице той представя съответен еквивалент на изискващите се документи за доказване на критериите за подбор съгласно законода- телството на държавата, в която е установен.

**3.** Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

**4.** Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

**5.** Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**6.** Възложителят изисква от участника да замени посоченото от него трето лице, ако то не отговаря на някое от условията по т. 4.

**7.** Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т.3 и т.5.

**8.** Когато участника ползва подизпълнители последните трябва да отговарят на съответните критерии за подбор съобразно вида и дела от поръчката, който ще изпълняват.

9. Технически и професионални способности - Участниците трябва да притежават опит в извършване на включените в предмета на поръчката дейности, като през последните три години, считано от датата на подаване на оферти в настоящата процедура са изпълнили поне една дейност с предмет и обем, идентичен или сходен с предмета на настоящата поръчка.

Като дейност с идентичен или сходен предмет, Възложителя ще приеме дейност/и по доставка и осигуряване на гаранционно обслужване на технически системи/оборудване/техника за добиване/обработване/анализ на информация за управление на крайбрежните води.

Съответствието с това изискване се удостоверява с представен списък на изпълнени доставки (образец № 7), идентични или сходни с предмета на поръчката през последните три години, в който са посочени стойност, дата и получател на доставката. Списъкът следва да е придружен с доказателство за извършването на поне една от посочените в него доставки.

# IV. ПРОГНОЗНА СТОЙНОСТ

**1.** Прогнозната стойност на поръчката е 9 500,00 лв. (девет хиляди и петстотин лева) без включен ДДС.

Участник, чието ценово предложение надхвърля посочената прогнозна стойност на поръчката, се отстранява от участие в поръчката.

**2.** Финансирането на тази обществена поръчка е в съответствие с Договор за предоставяне на безвъзмездна финансова помощ (ДБФП) № Д-33-62/13.07.2015 сключен между Бенефициент ВВМУ „Н.Й.Вапцаров” и Програмния оператор МОСВ по проект по програма BG02 „Интегрирано управление на морските и вътрешните води“ съфинансирана от Финансовия механизъм на Европейското икономическо пространство 2009-2014г.

**3.** Предложенaтa от участниците ценa за изпълнение на поръчката трябва да e съобразенa с финансовия ресурс, който Възложителят може да осигури, а именно да е в рамките на допустимите разходи по горепосочения проект

**4.** Цената на поръчката включва всички разходи за качественото изпълнение на дейностите, предмет на обществената поръчка, в описания вид, обхват и срок, включително доставка във ВВМУ „Н.Й.Вапцаров“ - гр. Варна, ул. „Васил Друмев” №73, както и опаковка, транспорт, застраховки, митни сборове, разходи и такси по издаване на разрешение за внос и износ, където е приложимо, и гаранционно обслужване (поправка на повреди, профилактика и контрол на качеството, съгласно инструкциите на производителя).

# V. СРОК ЗА ИЗПЪЛНЕНИЕ НА ПОРЪЧКА

**1.** Срокът на изпълнение на настоящата обществена поръчка е до 30 (тридесет) календарни дни, считано от датата на сключване на договора, но не по-късно от 30.11.2016г.

**2.** Срокът за изпълнение на гаранционните условия е минимум 12 (дванадесет) месеца, считано от датата на приемо-предавателения протокол удостоверяващ приемането на доставката без забележки.

# VI. МЯСТО НА ИЗПЪЛНЕНИЕ НА ПОРЪЧКАТА

# Място за изпълнение на настоящaта обществена поръчка e ВВМУ„Н.Й. Вапцаров”, гр. Варна, ул. „Васил Друмев” №73.

# VII. НАЧИН НА ПЛАЩАНЕ

**1.** По настоящата обществена поръчка не се предвиждат авансово и междинни плащания.

**2.** Плащанията по договора се извършват по следната схема:

* финално плащане - в размер на 100% от цената на актива след подписан приемо-предавателен протокол, удостоверяващ приемането на доставката без забележки.

**3.** Плащанията ще се извършват по банков път по предоставена от Изпълнителя и посочена в договора банкова сметка.

Възложителят дължи плащане само за действително извършени и одобрени разходи за изпълнение предмета на съответния договор.

# IX. КРИТЕРИЙ ЗА ОЦЕНКА И КЛАСИРАНЕ НА ОФЕРТИТЕ НА УЧАСТНИЦИТЕ

**1.** Настоящата обществена поръчка се възлага въз основа на икономически най-изгодна оферта **с критерий за възлагане „най-ниска цена”**. Критерият „най-ниска цена” се прилага за оценка на офертите, които съответстват на предварително обявените от възложителя условия и са подадени от участници, за които не са налице обстоятелствата по чл. 54 и чл. 55, ал.1, т.1, т.3 и т.5 от ЗОП.

**2.** Класиране на офертите на участниците:

* Класирането на участниците се извършва във възходящ ред, като на първо място се класира офертата с предложена най-ниска цена без включен ДДС на ценовото предложение.
* Участникът, класиран от комисията на първо място, се предлага за изпълнител на поръчката.
* При еднаква предложена най-ниска цена от двама или повече участници, комисията провежда публично жребий за определяне на изпълнител между класираните на първо място оферти, съгласно чл. 58, ал. 3 от ППЗОП.

# IX. УСЛОВИЯ ЗА УЧАСТИЕ

**1.** За изпълнение на обществената поръчка може да подаде оферта всяко българско или чуждестранно физическо или юридическо лице или техни обединения, както и всяко друго образувание, което има право да извършва доставката съгласно законодателството на държавата, в която то е установено, и за което отсъстват обстоятелствата по чл. 54, ал. 1, т. 1-5 и 7 от ЗОП.

**2.** Всеки участник има право да представи само една оферта.

**3.** Ако участникът е обединение или друго образувание, трябва да се представи копие от документ, от който да е видно правното основание за създаване на обединението.

**3.1.** Ако в този документ не е посочено кой от партньорите представлява обединението, следва да се представи и документ, подписан от лицата в обединението, в който да е посочен представляващият обединението или другото образувание за целите на поръчката.

**3.2.** Ако от документа по т. 3 не е видно какво е разпределението на отговорността между членовте на обединението и дейностите, които ще изпълнява всеки член от обединението в настоящата поръчка, участника трябва да представи и тази информация.

**4.** Лице, което участва в обединение или друго образувание, или е дало съгласие и фигурира като подизпълнител в офертата на друг участник, не може да представи самостоятелна оферта.

**5.** Офертите следва да отговарят на изискванията, посочени в настоящата информация и да бъдат оформени по приложените към нея образци.

**6.** Не се допускат варианти на офертата. При наличие на варианти на офертата, същата не се разглежда и се отстранява от по-нататъшно участие.

# IX. КОМУНИКАЦИЯ МЕЖДУ ВЪЗЛОЖИТЕЛЯ И ИЗПЪЛНИТЕЛЯ

**1.** Възложителят може да определи свои упълномощени представители по договора за координация и контрол на изпълнение на договора, както и за оперативен контакт с изпълнителя.

**2.** Изпълнителят трябва да посочи лица за контакт с конкретни телефонни номера - фиксиран и мобилен, и електронна поща, които ще се ползват за комуникация с възложителя.

**X. СРОК НА ВАЛИДНОСТ НА ОФЕРТИТЕ**

**1.** Срокът на валидност на офертите е **до 30.11.2016 г.**

**2.** Срок на валидност на офертата е времето, през което участниците са обвързани с условията на представените от тях оферти.

**3.** Възложителят си запазва правото да изиска от допуснатите участници да удължат срока на валидност на офертите си до момента на сключване на договора за обществена поръчка.

## Забележка: Оферта с по-малък срок на валидност няма да бъде разглеждана и оценявана от Възложителя.

**XI. ПОДГОТОВКА НА ОФЕРТАТА**

**1.** При изготвяне на офертата всеки участник трябва да се придържа точно към условията, обявени от Възложителя, свързани с обществената поръчка.

**2.** Поставянето от страна на участника на условия и изисквания, които не отговарят на обявените в обществената поръчка, води до отстраняване на този участник.

**3.** Офертите следва да отговарят на изискванията, посочени в настоящaта информация и да бъдат оформени по приложените към нея образци и приложения.

**4.** Офертата се представя в писмен вид на хартиен носител.

**5.** Всички документи в офертата трябва да бъдат на български език. Ако в офертата са включени документи на чужд език, те следва да са придружени с превод на български език.

**6.** Когато участникът в процедурата е чуждестранно юридическо лице или техни обединения, офертата се подава на български език и изискуеми документи, които са на чужд език, се представят и в превод.

**7.** Всички документи, които не са оригинали, и за които не се изисква нотариална заверка, следва да бъдат заверени от участника на всяка страница с гриф „Вярно с оригинала“ и с подписа на лицето/та, представляващо/и участника.

**8.** Офертата трябва да бъде подписана от законния представител на участника съгласно търговската му регистрация или от надлежно упълномощено от него лице с нотариално заверено пълномощно.

**9.** Всички разходи по подготовката и представянето на офертата са за сметка на участниците в процедурата. Възложителят не носи отговорност за извършените от участника разходи по подготовка на офертата, в случай че участникът не бъде класиран или в случай на прекратяване на процедурата.

**10.** Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя.

**11.** При писмено искане, направено до три дни преди изтичането на срока за получаване на оферти, възложителят най-късно на следващия работен ден ще публикува на интернет адрес: <http://pp.naval-acad.bg/> в раздел „Профила на купувача” писмени разяснения по условията на обществената поръчка.

**12.** Офертата се представя в запечатан, непрозрачен и с ненарушена цялост плик от участника или от упълномощен от него представител ‐ лично или по пощата с препоръчано писмо с обратна разписка, или чрез куриерска служба. Пликът се надписва по следния начин:

**ПОДАТЕЛ:**

**ОФЕРТА**

*за участие в процедура за възлагане чрез обява за събиране на оферти на обществена поръчка с предмет:*

***„Доставка на морски системи за комуникация”***

**ДА НЕ СЕ ОТВАРЯ ПРЕДИ РАЗГЛЕЖДАНЕ ОТ КОМИСИЯТА**

**ЗА ОЦЕНЯВАНЕ И КЛАСИРАНЕ!**

 **ПОЛУЧАТЕЛ:**

 **ВВМУ „Н.Й.Вапцаров”**

 гр. Варна 9026, ул. Васил Друмев №73

**Върху плика (в горния ляв ъгъл) участникът посочва наименование, пълен и точен адрес за кореспонденция, телефон и по възможност факс и електронен адрес.**

**ХII. СЪДЪРЖАНИЕ НА ОФЕРТАТА**

Пликът/опаковката с офертата трябва да съдържа:

**1.** Списък на документите, съдържащи се в офертата, подписан от представляващия участника. Списъкът се поставя като първи начален документ в предложението на участника.

**2.** Нотариално заверено пълномощно на лицето, подписващо офертата *(оригинал).* Представя се, когато офертата (или някой документ от нея) не е подписана от управляващия и представляващ участника съгласно актуалната му регистрация, а от изрично упълномощен негов представител. Пълномощното следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата или отделни документи от нея.

**3.** Представяне на участника ***(образец № 1)****.*

**4.** Декларация по чл. 54, ал. 1, т. 1, т. 2 и т. 7 от ЗОП ***(образец № 2)*.**

**5.** Декларация по чл. 54, ал. 1, т. 3, т. 4 и т. 5 от ЗОП ***(образец № 3)*.**

**6.** Техническо предложение ***(образец № 4)* с приложения (*прил. 1, 2, 3, 4, 5)***

## Забележка: Оферта на участник, която не съдържа Техническо предложение или то не отговаря на обявените условия на поръчката няма да бъде разглеждана и оценявана от Възложителя.

## Участник, който не представи Техническо предложение или то не отговаря на обявените условия на поръчката ще бъде отстранен от участие в процедурата по възлагане на обществената поръчка на основание чл. 107, т. 2, б. „а” от ЗОП.

## 7. Ценово предложение (образец № 5).

Ценовото предложение следва да бъде подписано от представляващия участника или от надлежно упълномощено от него лице с нотариално заверено пълномощно.

## Забележка: Участник, който не представи Ценово предложение или то не отговаря на обявените условия на поръчката, или надвишава определената прогнозна стойност, ще бъде отстранен от участие в процедурата по възлагане на обществената поръчка на основание чл. 107, т. 2, б. „а” от ЗОП.

**8.** Декларация за съгласие от подизпълнител/ите ***(образец № 6)*** (ако се ползват такива)

**9.** Списък на изпълнени доставки (образец № 7)

**ХIII. ОТВАРЯНЕ НА ПОДАДЕНИТЕ ОФЕРТИ**

Отварянето на офертите ще се извърши при условията на чл. 97, ал. 3 в сградата на ВВМУ „Н.Й.Вапцаров” с адрес: гр. Варна, ул. „Васил Друмев” №73.

# ХIV. СКЛЮЧВАНЕ НА ДОГОВОР

Възложителят сключва писмен договор за възлагане на поръчката с класирания на първо място участник, като преди подписване на договора определеният за изпълнител участник е длъжен да представи документи, издадени от компетентен орган, за удостоверяване липсата на обстоятелствата по чл. 54, ал. 1, т. 1, т. 2 и т. 3 от ЗОП.

В случай, че определеният изпълнител е неперсонифицирано обединение на физически и/или юридически лица, договорът се сключва след като изпълнителя представи заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

Възложителят може да предложи сключване на договор с участника, класиран на второ място, когато класираният на първо място участник:

* откаже да сключи договор;
* не представи някой от документите за удостоверяване липса на обстоятелства по чл. 54, ал. 1, т. 1, т. 2 и т. 3 от ЗОП;

# XV. ДРУГИ УСЛОВИЯ

# 1. По въпроси, свързани с провеждането на процедурата и подготовката на офертите на участниците, които не са разгледани в документацията, се прилагат разпоредбите на Закона за обществените поръчки и Правилника за прилагане на закона за обществените поръчки.

# 2. Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към предмета на поръчката, както следва:

# 2.1. Относно задълженията, свързани с данъци и осигуровки - Национална агенция по приходите:

# Информационен телефон на НАП ‐ 0700 18 700;

# Интернет адрес: http://www.nap.bg

# 2.2. Относно задълженията, опазване на околната среда - Министерство на околната среда и водите:

# Информационен център на МОСВ - работи за посетители всеки работен ден от 14.00 до 17.00ч.;

# гр. София 1000, ул. "У. Гладстон" № 67, Телефон: 02/ 940 6331;

# Интернет адрес: http://www.moew.government.bg

# 2.3. Относно задълженията, закрила на заетостта и условията на труд - Министерство на труда и социалната политика:

# Интернет адрес: http://www.mlsp.government.bg;

# гр. София 1051, ул. Триадица №2, Телефон: 02/8119 443.

# ПРИЛОЖЕНИЯ:

**Образец № 1** – Представяне на участника;

**Образец № 2** - Декларация по чл. 54, ал. 1, т. 1, т. 2 и т. 7 от ЗОП;

**Образец № 3** –Декларация по чл. 54, ал. 1, т. 3, т. 4 и т. 5 от ЗОП;

**Образец № 4** – Техническо приложение с приложения:

**Приложение №1** – Техническо описание на стоките/услугите по предмета на обществената поръчка, подлежащи на изпълнение;

**Приложение №2** – Декларация по чл.172, ал.3 ЗОП (ако е приложимо);

**Приложение №3** – График за изпълнение на предмета на обществената поръчка;

**Приложение №4** – Документ за упълномощаване, когато лицето, което подава офертата, не е законният представител на участника;

**Приложение №5** – Мостри, описание и/или снимки на стоките, които ще се доставят, когато е приложимо;

**Образец № 5** – Ценово предложение;

**Образец № 6** – Декларация за съгласие от подизпълнител/ите (ако се ползват такива);

**Образец № 7** – Списък на изпълнени доставки;

**Образец № 8** – Проект на договор.